230.

poziva Komisijo, naj: — razširi poročanje o učinku in trajnosti naložb Unije, da se pokaže dodana vrednost financiranja Unije na ravni Unije, — okrepi prizadevanja za izboljšanje sedanjih kontrolnih in jamstvenih okvirov, da bi se vzpostavila enotna revizijska veriga, — v svojem letnem poročilu o upravljanju in smotrnosti izvrševanja predstavi znesek za stopnjo napake pri plačilu (preden se popravi na nacionalni ravni) in oceno prihodnjega popravka, — še naprej sodeluje z Računskim sodiščem, da bi še dodatno uskladila revizijsko metodologijo in tolmačenje pravnih besedil, — objavi vse svoje predloge za priporočila za posamezne države v okviru evropskega semestra, — nameni večjo pozornost in tehnično podporo državam članicam, katerih sistemi upravljanja in kontrole so le deloma zanesljivi ali niso zanesljivi, v katerih je povečano tveganje goljufije in korupcije, povezano s sredstvi, ter zlasti tistim državam članicam, ki se niso pridružile EJT, — močno spodbuja države članice, da se pridružijo EJT, — posebno pozornost nameni okvirnim sporazumom, sklenjenim prek postopkov javnih naročil, saj goljufije in korupcija, povezani z njimi, predstavljajo povečano tveganje za finančne interese Unije, — čim prej zmanjša zaostanke pri obveznostih, — skrajša samodejno sprostitev za programsko obdobje 2021–2027 z n+3 leta na n+2 leti, da bi države članice spodbudila k hitremu izvajanju programov, — naloži finančne popravke za napake, ki jih ugotovi Računsko sodišče, v skladu z ustreznimi pravnimi določbami, — v letnih poročilih o dejavnostih podrobno navede, kako so bili ponovno uporabljeni zneski, za katere so se uporabili naknadni finančni popravki, ki so jih naložile države članice in Komisija, zlasti v primerih, v katerih so bile prisotne goljufije, korupcija ali druge kriminalne dejavnosti, — v letnih poročilih o dejavnostih podrobno navede, ali in kako so bili naknadni finančni popravki, ki so jih naložile države članice in Komisija, ponovno uporabljeni v zadevnih državah članicah, — nemudoma objavi letno poročilo o finančnih instrumentih v okviru skladov ESI za leto 2020, — poveča preglednost, tako da omogoča iskanje izbranih ponudnikov na portalu TED, spletnem mestu Unije za elektronska javna naročila, — uporabo računalniškega programa ARACHNE določi kot predpogoj za države članice, če želijo uporabljati sredstva Unije; preuči možnost uporabe podatkov iz programa ARACHNE in sodnih odločb držav članic in Sodišča Evropske unije, da bi pripravila „črni seznam EU“ za podjetja in njihove dejanske lastnike ali posameznike, ki so bili obsojeni zaradi goljufije ali korupcije ali drugih kaznivih dejanj v zvezi s sredstvi Unije, da bi jim morebiti prepovedali, da v obdobju petih let zaprosijo za financiranje Unije, ter pazljivo preučil vse njihove tekoče projekte, ki vključujejo izplačilo sredstev Unije, — zagotovi dodatno podporo in smernice državam članicam prek svojih različnih mehanizmov, vključno s tehnično podporo, ki jo ima na voljo, in namensko projektno skupino, za okrepitev upravnih zmogljivosti za črpanje sredstev Unije in za nemoten prehod iz sedanjega v naslednje programsko obdobje, — uskladi obračunska obdobja strukturnih skladov z obdobji, ki jih uporablja Računsko sodišče, — zagotovi, da se v programskem obdobju 2021–2027 ohrani zadržanje 10 % zneska pri vmesnih plačilih in da se zneski, ki se zadržijo, sprostijo šele po zaključku vseh preverjanj in uvedbi potrebnih izboljšav ali izvedbi popravnih ukrepov, — oblikuje skupne smernice za nasprotja interesov politikov na najvišjih položajih; skupaj z državami članicami oblikuje učinkovite pravne instrumente, tako da oligarhične strukture ne bodo mogle izkoriščati kohezijskih skladov Unije, — premisli o uvedbi neposrednega upravljanja namesto deljenega upravljanja v primeru namerne zlorabe sredstev v novem večletnem finančnem okviru;